tomron87/hebrew-wikipedia-sentences-corpus huggingface dataset:
בתקופת SARPBC, ל-Psyonix לא יכלו לממן רשת שרתים ייעודיים, מה שהוביל לביצועים רעים לבעלי חיבור אינטרנט איטי.
עם רוקט ליג, Psyonix יכלו לספק רשת שרתים ייעודיים, ופיתחו פרוטוקולי שירות משלהם כדי להתממשק עם השירותים המקוונים של Sony ו-Valve ולאפשר משחקיות חוצה פלטפורמות, ובנוסף לשפר יכולות שידוך שחקנים.
ניסיון קודם של Psyonix עם עבודת קבלנות עבור משחקי AAA חשף אותם לגישת פיתוח גדולה יותר עבור הפצה ובקרת איכות, והם יכלו ליישם את עקרונות אלה ולכוון לאותה רמת דרישות איכות בהפצה הסופית של רוקט ליג.
ב-2021 נודע ש-Psyonix עובדת על העברת המשחק למנוע Unreal Engine 5.
בעדכון 2.08, לקראת עונה 5, שופרה מערכת הדיווח על שחקנים.
רשימת הסיבות לדיווח הורחבה, ונוספה אפשרות לדווח על יותר מסיבה אחת בלבד.
הפסקול של רוקט ליג שוחרר בעותקים פיזיים ודיגיטליים ב-1 ביולי 2015. הוא מכיל יצירות של מייק אולט, מעצב הסאונד של Psyonix, וגם תרומות מקבוצת המוזיקה האלקטרונית של אולט, Hollywood Principle.
שירים חדשים נוספו למשחק עם עדכונים לאחר הפצתו.
בעדכון יום השנה השני למשחק נכללה חבילת תוכן מוזיקלי הכוללת יצירות מחברת התקליטים Monstercat.
בנוסף שחררה חברת התקליטים את סדרת אלבומי Rocket League x Monstercat הכוללים את מוזיקת המשחק.
בסוף 2021 פורסם Rocket League Sideswipe, משחק spin-off למכשירי אנדרואיד ו-iOS שפותח על ידי Psyonix.
המשחק הוכרז במרץ 2021 ומדמה את המשחקיות של המשחק המקורי, אבל במרחב דו-ממדי.
שחקנים מתחרים במשחקי אחד-על-אחד או שניים-על-שניים שמשוחקים באופן מקוון.
בפברואר 2014 הכריזה החברה על הוצאת משחק המשך למשחק SARPBC הנקרא Rocket League.
בעקבות חוסר שיווק למשחק SARPBC נקטו בחברה צעדים שיווקיים חדשים בנוגע למשחק החדש.
צעדים אלו כללו פרסום בYouTube וב- Twitch.tv שם שחקנים שידרו את עצמם משחקים בגרסה מוקדמת של המשחק.
זאת ועוד נפתחה לשרתים שונים הגישה לגרסאות אלפא ובטא של המשחק עצמו.
המשחק תוכנן לצאת לאור בסביבות נובמבר 2014 אך דבר זה לא קרה בעקבות החלטה ליישם בצורה טובה יותר את איכות השרתים, את קצבי הפריימים הגבוהים ולהסיר את מאפייני "החינם לכל אחד".
לבסוף המשחק יצא לאור ב-7 ביולי 2015 למשתמשי ה-PS4 ו-Microsoft Windows.
החלטה זו נעשתה מכיוון שמעצב המשחק הבין שעדיף לחכות ובמקום להוציא את המשחק בתקופה עמוסה בהוצאות משחקים חדשות בחגים, לתקופה שקטה יותר באמצע השנה כאשר ישנה פחות תחרות על הוצאות חדשות.
דייוויס העריך שכשישה מיליון עותקים נמכרו עקב זאת וראה בהחלטה זו כ"החלטה הטובה ביותר שעשה".
Psyonix הכריזו בינואר 2020 שכחלק משדרוג משמעותי לבסיס המשחק, הם יסירו את התמיכה ב-macOS ו-Linux במרץ 2020. אחרי מרץ 2020, גרסאות אלה לא יוכלו להתחבר ולהשתמש בשירותים המקוונים במשחק, אבל עדיין יוכלו לשחק במצבי שחקן-יחיד ומרובה-משתתפים מקומי.
Psyonix אמרו בהודעה נוספת ששחקני macOS ו-Linux ייצגו פחות מ-0.3% מבסיס השחקנים הכולל ולא יכלו להצדיק את שמירת התמיכה בפלטפורמות אלה בעודם מקדמים פלטפורמות אחרות לטכנולוגיות חדשות, כגון העברת גרסת Windows מ-DirectX 9 ל-11. הוצעו החזרים כספיים עבור המשחק לבעלי גרסאות אלה, ללא קשר לכמות הזמן שהמשחק היה בבעלותם.
בשנת 2019, Psyonix נרכשה על ידי מפתחת המשחקים אפיק גיימס, הידועה בעיקר בשל פיתוח המשחק Fortnite.
בעקבות הרכישה, ב-23 בספטמבר 2020 Psyonix הפכו את רוקט ליג למודל "חופשי לשחק" בכל הפלטפורמות, שלאחריו מספר השחקנים המשחקים בו זמנית גדל ואף חצה את רף מיליון השחקנים.
ביחד עם מעבר זה, נוספו למשחק התקדמות חוצת פלטפורמות המכסה את הפריטים הקוסמטיים ששחקנים הרוויחו, טורנירים תחרותיים בכל דרגה כדי לזכות בפרסים, אתגרים חדשים ועוד.
שחקנים שרכשו את המשחק טרם המעבר זכו לסטטוס "Legacy" וכמה פריטים קוסמטיים קשורים לכך.
כחלק ממעבר זה, גרסת המשחק ל-Windows הועברה מחנות המשחקים סטים ל-Epic Games Store.
שחקנים שבבעלותם גרסת המשחק ל-Steam לפני השינוי עדיין יכולים להוריד, לעדכן ולשחק את המשחק גם עם פלטפורמות אחרות, וימשיכו לקבל עדכונים.
מיד אחרי ההפצה, רוקט ליג הצטרף ל-ESL והפך לספורט אלקרטוני ממומן רשמי.
בספטמבר 2015, Major League Gaming (MLG) הכריזו על העונה הראשונה של Pro Rocket League, שהתקיימה בספטמבר עד תחילת אוקטובר.
טורניר עם פרס של 75,000$ התקיים ב-Summer X Games ביולי 2017, והגמר שודר ב-ESPN3 בשידור חי.
nrg Esports זכו באליפות רוקט ליג הראשונה שלהם כשהביסו את Gale Force eSports בגמר וזכו בטורניר.
שנות ה-20 של המאה ה-21 הביאו שינויים גדולים לספרוט האלקטרוני של רוקט ליג.
בעונה X של RLCS נקבע פורמט תחרותי חדש שכולל 3 חלקים שכוללים 3 אירועים אזוריים כל אחד עם אירוע LAN גדול אחד בסוף כל חלק.
כל קבוצה זוכה בנקודות על סמך מיקומה באירועים אזוריים אלה, כשהקבוצות המובילות מעפילות לאירוע LAN העולמי, עם פרס של 1 מיליון דולר.
בעונת 2024 זה השתנה לשני פיצולים אזוריים, כשבסוף בכל אחד אירוע ראשי בינלאומי משלו, ולאחריהן אירוע גמר אליפות העולם.
כמו כן, בשנת 2024, גביע העולם FIFAe, שאורגן על ידי פיפ"א ובעבר השתמש בסדרת משחקי הכדורגל FIFA, יכלול טורניר רוקט ליג לנבחרות לאומיות.
זה נבע מסיום הקשר ארוך השנים של EA Sports, שפיתחה את סדרת המשחקים FIFA, עם הגוף המנהל של הכדורגל.
רוקטמן הוא סרט ביוגרפי-מוזיקלי, המבוסס על חייו של המוזיקאי אלטון ג'ון.
את הסרט ביים דקסטר פלטשר, ונכתב על ידי לי הול.
בסרט מככבים טארון אגרטון בתפקיד אלטון ג'ון, ג'יימי בל, ריצ'רד מאדן, ברייס דאלאס הווארד, צ'ארלי רואו, ג'מה ג'ונס, קיט קונור וסטיבן מקינטוש.
הסרט אינו סרט ביוגרפי אופייני, בכך שאינו מציג את השירים בסדר כרונולוגי ובכך שקיימים בו אלמנטים של פנטזיה: "לקחנו חופש עם האמת", אמר כוכב הסרט טארון אגרטון.
הסרט הופץ בבריטניה החל מ-24 במאי 2019, ובארצות הברית ב-31 במאי 2019 על ידי סרטי פרמאונט.
הסרט זכה בפרס אוסקר לשיר המקורי הטוב ביותר על השיר "(I'm Gonna) Love Me Again" בטקס פרסי אוסקר ה-92.
הסרט מספר את סיפור חייו של אלטון ג'ון, על רגעי השיא והשפל שלו (בהתמכרויותיו השונות).
בריאיון משותף עם טארון אגרטון בתוכנית בוקר טוב אמריקה אמר ג'ון שהסרט עוסק גם בצדדים הקשים שבהצלחה שלו, ושהגיע להכרה בצורך לבקש עזרה:
טארון אגרטון בתפקיד אלטון ג'ון
קיט קונור בתפקיד רג'ינלנד דוויט (אלטון ג'ון) המתבגר
ג'יימי בל בתפקיד ברני טופין
ריצ'רד מאדן בתפקיד ג'ון ריד
ברייס דאלאס הווארד בתפקיד שילה איילין
סטיבן גראהם בתפקיד דיק ג'יימס
צ'ארלי רואו בתפקיד ריי ויליאמס
קיט קונור בתפקיד רג'י הילד
רייצ'ל מאלדון בתפקיד קיקי די
טייט דונובן בתפקיד דאג וסטון
הטריילר הראשון של הסרט יצא לאור ב-1 באוקטובר 2018.
הקרנת הבכורה נערכה בפסטיבל הקולנוע בקאן ב-16 במאי 2019.
רוקו בלאז'ביץ' (בקרואטית: Roko Blažević; נולד ב-1 במרץ 2000) הוא זמר פופ קרואטי.
הוא ייצג את קרואטיה באירוויזיון 2019 עם השיר "The Dream" לאחר שזכה בתחרות ה-Dora 2019.
ביולי 2017, ניצח בלאז'ביץ בתחרות הריאליטי "Pinkove Zvezdice" המשודרת בסרביה.
שנה לאחר מכן, זכה במקום השני בגרסה הקרואטית של התחרות.
המנטור שלו בתחרות הקרואטית היה נציג קרואטיה לאירוויזיון 2017, ז'אק הודק, אשר השתתף בכתיבת השיר "The Dream".
יחד עימו כתבו את השיר אנדראה צ'וריץ' וצ'ארלי מייסון.
בלאז'ביץ' התמודד בחצי הגמר השני של אירוויזיון 2019 אשר נערך ב-16 במאי 2019. בלאז'ביץ' הגיע למקום ה-14 בלבד עם 64 נקודות, ולא העפיל לשלב הגמר.
רוקוול אינטרנשיונל הייתה קונצרן תעשייתי אמריקאי מרכזי במחציתה השנייה של המאה ה־20, והייתה מעורבת בתעשייה אווירית וחלל, אלקטרוניקה לתעשייה ביטחונית ומסחרית, חלקי כלי רכב, מכבשי דפוס, כלי עבודה מכניים וחשמליים, שסתומים ומדידים תעשייתיים ומיכון תעשייתי.
חברת רוקוול, אשר נוסדה על ידי קולונל ווילארד רוקוול , הפכה בסופו של דבר לקבוצה של חברות.
בשיאה בשנות ה־90, רוקוול הייתה במקום ה־27 ברשימת ה־500 של Fortune, עם נכסים בשווי של למעלה מ־8 מיליארד דולר, מכירות בהיקף של 27 מיליארד דולר ו־115,000 עובדים.
רוקה מספולי (בספרדית: Roque Maspoli; 12 באוקטובר 1917 – 22 בפברואר 2004) היה כדורגלן ומאמן אורוגוואי, ששיחק בעמדת השוער.
מספולי נולד ב-12 באוקטובר 1917 במונטווידאו שבאורוגוואי.
את הקריירה המקצועית שלו החל בנסיונל לאחר ששיחק שם גם בנוער וזכה עימה בשלוש אליפויות.
ב-1939 עבר מספולי למועדון אחר במונטווידאו, ליברפול, ושיחק עימה בניצחון הכי גדול בהיסטוריה שלה נגד בז'ה ויסטה שקרה ב-24 בנובמבר 1940 כשהם הביסו אותם 0–9. שנה אחר כך הצטרף לפניארול בה שיחק במשך ה-15 שנים הבאות עד סוף הקריירה שלו, וזכה עימה ב-6 תוארי אליפות.
במדי נבחרת אורוגוואי שיחק מ-1945 עד 1955. בזמן זה היה שוערה באליפות דרום אמריקה של 1945 ובגביע העולם ב-1950 בו זכתה נבחרתו בטורניר.
בנוסף לכך נבחר מספולי להיות לשוער המצטיין ונכלל בנבחרת המצטיינת.
טורניר אחר כך ב-1954 היה לשוער הוותיק ביותר ונבחרתו הגיעה עד לחצי הגמר בו הפסידה להונגריה וסיימה במקום הרביעי.
כמאמן אימן את פניארול איתה זכה להצלחה כאשר זכה עימה ב-5 תוארי אליפות, גביע ליברטדורס אחד ב-1966 וגם בגביע הבין-יבשתי באותה שנה כשהם מנצחים 0–4 בסיכום שני משחקי הגמר את ריאל מדריד.
לאחר מכן אימן מספולי קבוצות בספרד, פרו ואקוודור.
בשנות ה-80 של המאה ה-20 היה מאמן נבחרת אורוגוואי לכמה שנים.
ב-1997 חזר לאמן את הנבחרת בגיל 80 ובכך היה למאמן המבוגר ביותר לאמן נבחרת כדורגל בהיסטוריה.
מספולי אושפז עקב בעיות לב ב-10 בפברואר 2004 ו-12 ימים לאחר מכן נפטר בגיל 86 במונטווידאו.
הוא נקבר בבית הקברות סמנטריו דל בוצ'ו שבעיר.
השוער המצטיין בגביע העולם: 1950
רוקטיר היא סדרת הנפשה ממוחשבת אמריקאית לילדים, שהופקה על ידי Wild Canary Animation ו-.ICON Creative Studio, Inc עבור ערוץ דיסני ג'וניור.
בהתבסס על גיבור-על בעל אותו שם שנוצר על ידי דייב סטיוונס והסרט "הרפתקאות רוקטיר" משנת 1991, הסדרה עוקבת אחר קתרין "קיט" סיקורד, ילדה בת 7 שמקבלת תרמיל ריחוף משפחתי לכבוד יום הולדתה.
הסדרה שודרה לראשונה בארצות הברית בערוץ דיסני ג'וניור ב-8 בנובמבר 2019, ואילו בישראל באותו ערוץ בדיבוב עברי ב-4 בספטמבר 2020. ב-16 ביוני 2022 הסדרה עלתה כחלק מתכני הבכורה בשירות הסטרימינג דיסני+ כשהגיע לישראל.
הסדרה עוקבת אחר קיט סיקורד, ילדה בת שבע שגרה בעיריית יוזוויל שלכבוד יום הולדתה קיבלה תרמיל ריחוף משפחתי, דבר שהופך אותה לרוקטיר, גיבורת על שיכולה לטוס עם תרמיל ריחוף, הבאה.
את זהותה בתור רוקטיר קיט צריכה לשמור בסתר, בזמן שהיא מגנה על תושבי העירייה מפני סכנה.
בהרפתקאות שלה מסייעים לה חברה הטוב טש, הבולדוג בוטש וסבה מכונאי המטוסים אמברוס סיקורד.
קתרין "קיט" סיקורד - ילדה בת שבע שלכבוד יום הולדתה קבילה תרמיל ריחוף משפחתי שהופך אותה לרוקטיר.
היא נינתו של קליף סיקורד מהסרט "הרפתקאות רוקטיר".
משפט ההיכר שלה בתור רוקטיר הוא "גבוה באוויר אני רוקטיר" (בשפת המקור המשפט שלה הוא "לעולם אל תפחד אני הרוקטיר").
אמברוס סיקורד - סבא של קיט שעובד כמכונאי מטוסים בשדה התעופה של עיריית יוזוויל.
מיטש "טש" צ'ינאנה - חברה הטוב ביותר של קיט.
ממציא גאדג'טים ושדרוגים לתרמיל הריחוף שלה.
בוטש - בולדוג המחמד של קיט.
דייב סיקרוד - אביה של קיט שעובד כטייס פעלולים.
סרינה סיקורד - אמה של קיט שעובדת כמנהלת ושפית של בית קפה.
לוסיל - אישה מבוגרת שעובדת בבית הקפה של אמה של קיט.
לורה והארלי - שתי אחיות גנבות.
לורה היא בעלת אישיות סתומה, ואילו הארלי היא המוח בצמד.
הדמויות משמשות כמחווה ללורל והארדי.
שם הדמותמדבב/ת באנגליתמדבב/ת בעבריתקיט סיקורדקיטאנה טרנבולאורה שולמןטשקאלאן פריסאדם זילברמןאמברוס סיקורדפרנק ולקרמולי שולמןדייב סיקרודבילי קמפבלליאור חקוןסרינה סיקורדקטי נג'ימידקלה הדרלוסילמריאן מולרליילהאסתי זקהייםהארליקארי וולגרןענת ניברונלדלוקה פדבוןעמית מטלוןלורהמריה במפורדמאיה מיטלפונקט
רוקט לייק הוא שמה של סדרת מעבדי אינטל ממשפחת השבבים השולחניים x86, אשר יצא לאור בסוף הרבעון הראשון של 2021. המעבדים מבוססים על טכנולוגיית Cypress Cove.
השבבים שווקו בתור "הדור ה-11 של אינטל".
ליבות ה-Cypress Cove מכילות יותר טרנזיסטורים באופן משמעותי מליבות הדור הקודם - סקיילייק.
אינטל הודיעה שלמעבדים תהיה תמיכה ב-PCIe 4.0.
לפי הכרזת החברה, ארכיטקטורת יחידת העיבוד המרכזית (CPU) מבוססת על ליבת העיבוד של מעבדי אייס לייק, בעוד המעבד הגרפי מבוסס על ארכיטקטורת Xe-LP שהופיעה לראשונה במעבדי טייגר לייק.
בהשוואה לסקיילייק, צפוי שיפור של 10% ומעלה ב-IPC, וכ-50% בכח העיבוד הגרפי.
המעבדים ייוצרו בטכנולוגיית 14-ננומטר הוותיקה של אינטל, וצריכת ההספק שלהם צפויה לעמוד על 125 וואט (TDP).
בגרסה החזקה ביותר יהיו 8 ליבות ו-16 נימים.
רוקו פרקצ'ין (בקרואטית: Roko Prkačin; נולד ב-26 בנובמבר 2002) הוא כדורסלן קרואטי, המשחק בעמדת הפאוור פורוורד בציבונה זאגרב.
פרקצ'ין הוא בנו של כדורסלן העבר, ניקולה פרקצ'ין.
פרקצ'ין גדל במערכת הנוער של ציבונה זאגרב.
בגיל צעיר מאוד החל להתבלט מעל חבריו לקבוצה.
בשנת 2017, הוביל פרקצ'ין את קבוצת הנוער של ציבונה עד גיל 16 לזכייה בטורניר אליפות אירופה.
פרקצ'ין סיים כקלע המוביל בטורניר וזכה בתואר השחקן המצטיין.
בעונות ו-, השתתף פרקצ'ין עם קבוצת הנוער של ציבונה בליגה האדריאטית לנוער, שם שיחק מול שחקנים אשר היו גדולים ממנו בשלוש שנים.
באוגוסט 2018, ציבונה השאילה את פרקצ'ין לק.ק.
בעקבות יכולתו הטובה חזר פרקצ'ין בינואר 2019 לציבונה.
ב-12 בינואר 2019, ערך פרקצ'ין את הופעת הבכורה שלו בליגה האדריאטית בהפסד 68–89 לצדביטה זאגרב, כשהוא קולע 6 נקודות ומוריד 6 ריבאונדים.
במהלך 5 משחקיו בליגה האדריאטית בעונת 2018/2019, העמיד פרקצ'ין ממוצעים של 2.2 נקודות, 2.0 ריבאונדים ו-0.4 אסיסטים למשחק.
ב-24 בספטמבר 2020, מונה פרקצ'ין לקפטן הקבוצה, והיה לקפטן הצעיר ביותר בתולדות קבוצות הכדורסל, בגיל 17 ועשרה חודשים.
פרקצ'ין היה חלק מנבחרת קרואטיה עד גיל 17 שסיימה שביעית בגביע העולם עד גיל 17. בטורניר זה הוא העמיד ממוצעים של 12.3 נקודות, 10.9 ריבאונדים ו-1.9 חסימות למשחק.
יותר מאוחר בקיץ 2018, שיחק פרקצ'ין עם נבחרת קרואטיה עד גיל 16 שזכתה במדליית הזהב באליפות אירופה עד גיל 16 שהתקיימה בנובי סאד.
במהלך שבעה המשחקים בטורניר, העמיד פרקצ'ין ממוצעים של 18.6 נקודות, 10.9 ריבאונדים, 3.7 אסיסטים ו-2.0 חסימות למשחק וזכה בתואר השחקן המצטיין ונכנס לחמישייה הראשונה של הטורניר.
ב-27 בנובמבר 2020, יום אחד לאחר יום הולדתו ה-18, פרקצ'ין ערך את הופעת הבכורה שלו בנבחרת קרואטיה במוקדמות אליפות אירופה בכדורסל 2022, בניצחון 62–79 על נבחרת טורקיה, כשקלע 6 נקודות והוריד ריבאונד אחד.
רוקה רוקה עלי הוא שם במה של ראפר, קומיקאי, כותב שירים, איש רדיו, יוטיובר, ופרודיסט ישראלי-אמריקאי הידוע בעיקר בזכות פרודיות פוליטיות מסוגת קומדיה שחורה שהוא מפרסם באתר יוטיוב.
חלק ניכר מהתכנים שלו נוגעים לסטריאוטיפים אתניים וגזעיים.
נכון ליוני 2021, צבר עלי 346 מיליון צפיות ו-1.43 מיליון מנויים ביוטיוב.
עלי הוציא שמונה אלבומי אולפן עצמאיים, מתוכם ארבעה נכנסו למצעד אלבומי הקומדיה של בילבורד.
עלי נמנע מלחשוף את זהותו אך ידוע שנולד בירושלים, ב-27 בינואר 1987 למשפחה חרדית.
כמו כן הצהיר עלי בעבר כי התרחק מאורח הדתי כשהתבגר.
ביוני 2010 ננזפו שלושה תלמידים בריטים לאחר שהציגו את הקליפ שלו לשיר "Ima Korean" בכיתה במסגרת שיעור על המסורות המוזיקליות של מדינות שונות.
תלמיד ממוצא דרום קוריאני שהיה היחיד בכיתה ממוצא מזרח-אסיאתי נעלב מאד ועוזרת ההוראה טענה בכלי התקשורת כי השיר הוא "ככל הנראה גזעני" (במקור: "Probably racist").
עלי בחר בתגובה להשתמש בציטוט זה של עוזרת ההוראה ככותרת של אלבומו הבא, שנקרא Probably Racist.
ב-24 ביולי 2013 הוציא עלי ביוטיוב את השיר "Zayn Did 9/11" (פרודיה על השיר "Come & Get It" של סלינה גומז) ששם ללעג את חבר וואן דיירקשן, זיין מאליק.
בשיר הפרודיה הוצג זיין מאליק כמי שביצע את פיגועי 11 בספטמבר בעוד עטיפת הסינגל כללה צללית של מאליק על רקע מגדלי התאומים של מרכז הסחר העולמי בעת שהותקפו.
השיר, יחד עם קליפ נלווה שיצא לאור מספר ימים לאחר מכן, הכעיסו את מעריצי וואן דיירקשן וגורמים נוספים.
היומון ההודי ביזנס סטנדרד כינה את השיר "פוגעני" ו"התקפה גזענית" על מאליק.
בסוף נובמבר 2013, היה מעורב עלי במחלוקת נוספת לאחר שהשיר שלו "Only 17", פרודיה על "רק חלום" של נלי, הושמע בטעות ללא צנזורה בסניף של חברת מקדונלד'ס בוויילס.
מקדונלד'ס פרסמה התנצלות בפני הלקוחות הפגועים ובאותו שבוע הגיב עלי לביקורת עליו בערוץ היוטיוב שלו בדרישה היתולית להתנצלות אישית כלפיו מצד מקדונלד'ס.
בראיון לדייב רובין ב"דוח רובין" הצהיר עלי כי הוא אובייקטיביסט.
בסוף הקליפ לשיר הפרודיה שלו "החיים נגמרו" (פרודיה על "קרוב יותר"), שיצא באוקטובר 2016, הודה עלי כי ניסה להתאבד בקיץ 2006. הוא ציין כי מותו היה מונע את הצלחת הקריירה המוזיקלית שלו שהגיעה לאחר מכן, וביקש לשלוח לאחרים "מסר של תקווה".
+סינגלים כאמן אורח שָׁנָה כותרת אמנים משתתפים 2021 "Pill Popper (Remix)" Jeremie feat.
רוקו גרנטה (באיטלקית:Rocco Granata; נולד ב-16 באוגוסט 1938, קלבריה) הוא זמר וכותב שירים בלגי ממוצא איטלקי.
רוקו גרנטה נולד באיטליה, והיגר עם הוריו לבלגיה כאשר היה בן עשר.
רוקו התעניין במוזיקה ולמד לנגן אקורדאון.
הוא סייר ברחבי בלגיה ביחד עם להקתו The International Quintet.
בשנת 1959 הוא הוציא את השיר Marina שזכה להצלחה גדולה.
השיר הגיע למקום הראשון במצעדי הפזמונים בבלגיה וגרמניה.
בגרמניה לבדה נמכרו מעל למיליון העתקים.
השיר זכה לגרסאות כיסוי של דלידה ולואיס ארמסטרונג.
לאחר ההצלחה גרנטה סייר ברחבי העולם, בשנת 1960 יצאה סרט המבוסס על השיר ובשנת 1961 גרנטה הוזמן לפסטיבל סן רמו.
שירים שגרנטה כתב במהלך שנות ה-60 זכו להצלחה והתברגו למצעדי הפזמונים בבלגיה אך לא הגיעו למקום הראשון.
בשנת 1989 הוא הוציא רמיקס של Marina שהגיע לראש מצעדי הפזמונים בבלגיה, גרמניה, צרפת ואיטליה.
בסך הכל רוקו גרנטה הוציא 65 סינגלים.
בשנת 2000 רוקו גרנטה קיבל פרס למפעל חיים של תעשיית המוזיקה הבלגית.
בשנת 2013 יצאה סרט על חייו המוקדמות.
רוקו שימיץ' (בקרואטית: Roko Šimić; נולד ב-10 בספטמבר 2003 במילאנו שבאיטליה) הוא כדורגלן קרואטי המשחק בעמדת החלוץ בקבוצת קרלסרוהה מהבונדסליגה השנייה.
שימיץ' נולד במילאנו שבאיטליה, כאשר אביו, כדורגלן העבר דאריו שימיץ', שיחק בקבוצה המקומית מילאן.
שימיץ' גדל במחלקות הנוער של דינמו זאגרב, נ.ק.
בעונת שיחק בקבוצה הבוגרת של לוקומוטיבה זאגרב במסגרת ליגת העל הקרואטית, וערך 25 הופעות ליגה, בהן הבקיע שלושה שערים.
ב-17 ביולי 2021 חתם שימיץ' על חוזה לשלוש עונות ברד בול זלצבורג מהבונדסליגה האוסטרית.
ב-20 באוקטובר ערך את הופעת הבכורה שלו במועדון, בניצחון 1–3 על וולפסבורג במסגרת שלב הבתים של ליגת האלופות לעונת 2021/2022. ב-24 באוקטובר ערך את הופעת הבכורה שלו בליגה, בניצחון 1–4 על שטורם גראץ במסגרת המחזור ה-12 לעונת .
במשך רוב עונה זו שיחק בליפרינג, קבוצת המילואים של המועדון.
ב-19 באוקטובר 2022 הבקיע את שער הבכורה שלו במועדון, בניצחון 1–6 על אדמירה ואקר מדלינג במסגרת הגביע האוסטרי.
ציריך השווייצרית למשך חצי עונה בהן הוא כבש 4 שערים ובישל שער אחד בליגה.
ב-30 ביוני 2023 חזר שימיץ' לרד בול זלצבורג.
ב-20 בספטמבר 2023 הבקיע לראשונה ובישל לראשונה בליגת האלופות במשחקה הראשון של זלצבורג בשלב הבתים לעונת 2023/2024 בליגת האלופות.
באוגוסט 2024 חתם שימיץ' בקארדיף סיטי לארבע שנים, והושאל מיד לקורטרייק לעונה אחת, אך ההשאלה הסתיימה כבר בינואר 2025. בקיץ 2025 הושאל לעונה אחת לקרלסרוהה מהבונדסליגה השנייה.
רוקוט הוא משגר לוויינים וחלליות רב־שלבי בעל מנוע דלק נוזלי, אשר שימש את רוסיה לשיגור לוויינים.
המשגר מבוסס על טיל בליסטי UR-100N שפותח במרכז חרוניצ'ב למחקר מדעי וייצור בתחום החלל וייצורם החל בשנת 1974. רוב הטילים שנבנו יצאו משימוש צבאי.
השיגורים לטיסה תת-מסלולית החלו בסוף 1990 מקוסמודרום בייקונור.
בשנת 1994 בוצע שיגור ראשון שכלל לוויין.
בשנת 2000 השיגורים עברו לקוסמודרום פלסצק מכן שיגור משופץ שהיה מנוצל בעבר למשגרים מדגם "קוסמוס".
כל השיגורים בוצעו עם מאיץ מדגם "Briz" בגרסאות שונות.
בהתאם לכך שונתה גם גרסת המשגר.
בשנת 1995 מרכז חרוניצ'ב למחקר מדעי וייצור בתחום החלל הקים בשותפות עם מרצדס-בנץ AG חברה שעסקה בשיגורים מסחריים.
לצורך כך נרכשו 45 טילים בליסטיים.
בשנת 2000 החברה נרכשה על ידי חברה שבבעלות Arianespace.
חברה זו קיבלה 51% מהמניות.
בשנת 2019 אוקראינה אסרה על אספקת מערכות בקרה למשגר.
בשנת 2020 פורסם ש"מרכז חרוניצ'ב למחקר מדעי וייצור בתחום החלל" רכש טילים בליסטים נוספים ובכוונתו לפתח מערכת בקרה חדשה.
השיגור הראשון של "רוקוט M" היה תוכנן לשנת 2022. ייצור המשגר הראשון החל באפריל 2023 ושיגור מתוכנן לשנת 2024.
בסך הכול בוצעו 34 שיגורים מהם רק שיגור בודד נכשל.
חלק מהשיגורים היו לוויינים רוסים והיתר של מדינות אחרות.
רוקט ראקון , המכונה בדרך כלל רוקט, הוא דמות בדיונית בזיכיון היקום הקולנועי של מארוול (MCU), המבוססת על דמות בעלת אותו שם במארוול קומיקס.
הדמות דובבה על ידי בראדלי קופר וגולמה בלכידת תנועה על ידי שון גאן.
האנימציה של הדמות התבססה על דביבון בשם אוריאו.
רוקט מתואר כ"חיה מהונדסת גנטית עם כישרון לכלי ירייה וחומרי נפץ".
כמו כן, הדמות הופיעה ב"שומרי הגלקסיה בספיישל חג המולד" ובסדרות "אני גרוט" ו"מה אם...?".
רוקט נחטף על ידי הוד התפתחותו והועלה על סיפון ספינתו לחלל.
הוא עבר ניסויים גנטיים וקיברנטיים לא חוקיים והוכנס לכלוב יחד עם שלוש חיות אחרות שעברו גם הם ניסויים גנטיים וקיברנטיים: לוטרה בשם ליילה, ניבתן בשם טית'ס (Teeth), וארנבת לבנה בשם פלור שהוא מתיידד איתם.
הארבעה שייכים לקבוצה 89. הוא נקרא 89P13, אך מכנה את עצמו רוקט בעקבות הרצון שלו להטיס ספינות לחקור את השמיים יחד עם חבריו.
רוקט, בעל האינטליגנציה הגבוהה, מוצא את הפגם בתכנון של הוד התפתחותו אשר מאיץ את התפתחות בעלי החיים אבל הופך אותם לאלימים.
הוד התפתחותו מתכנן לקחת את מוחו של רוקט למחקר נוסף ולהרוג את שאר חברי קבוצת 89. רוקט בורח מהכלוב ומשחרר את ליילה לפני שהוד התפתחותו יורה בה והורג אותה.
רוקט, באבלו, משחית את פניו של הוד התפתחותו ובמהלך הקרב בין רוקט לבין השומרים של הוד התפתחותו, טית' ופלור נהרגים.
בשלב מסוים במסעו, רוקט חובר לגרוט, דמוי אדם-דמוי עץ רגיש.
בשנת 2014, גרוט ורוקט מגיעים לכוכב הלכת זאנדאר.
הם מבחינים בפיטר קוויל נלחם בגאמורה על החזקת אבן הכוח.
רוקט מתכנן תוכנית הימלטות מקילן, והם בורחים ביחד עם אסיר נוסף, דראקס המשמיד.
הם נוסעים לראשומקום על מנת למכור את אבן הכוח, שם רוקט ודראקס מנהלים ויכוח סוער.
לאחר שדראקס השיכור קורא לרונאן להתעמת איתו, רונאן מגיע ורוכש את אבן הכוח.
בעוד רוקט רוצה לברוח, גרוט וההתנצלות של דראקס משכנעים אותו לעזור להציל את זאנאנדר מהתקפה של רונאן.
כשהשומרים נלחמים ברונאן המאשים על סיפון "האסטר השחור", רוקט מרסק ספינת בוזזים דרך האסטר השחור, וגורם לה להתרסק על זאנדאר.
גרוט מקריב את עצמו כדי להגן על רוקט והאחרים וסופג את הפגיעה.
חודשיים לאחר מכן, רוקט והשומרים נשכרים על ידי הריבוניים להגן על סוללות יקרות ערך מפני מפלצת בין-ממדית, בתמורה לנביולה.
רוקט, שהתרגז מהיוהרה של הריבוניים, גונב כמה מהסוללות שלהם, מה שמוביל את צי הריבוניים לרדוף ולתקוף את ספינתם של השומרים.
הם מתרסקים על כוכב לכת שבו קוויל פוגש את אביו, שמתגלה כאגו, כוכב חי בעל צורה אנושית שמאפשרת לו לתקשר עם גזעים אחרים.
קוויל, גאמורה ודראקס הולכים עם אגו לכוכב שלו בעוד רוקט וגרוט נשארים מאחור כדי להשגיח על נביולה ולתקן את הספינה.
הבוזזים מורדים במנהיג שלהם, יונדו.
על סיפון ספינת הבוזזים, יונדו ורוקט מתכננים את הבריחה שלהם, ובסופו של דבר הורסים את רוב ספינת הבוזזים מלבד חלק אחד, שבו הם נוסעים לכוכב של אגו.
מאוחר יותר רוקט והשומרים עורכים הלוויה ליונדו.
זמן מה לאחר מכן, רוקט שומע פיצוץ בספינה, חוקר את מקור הרעש, ומוצא את גרוט.
רוקט לא מסוגל להמשיך לכעוס כאשר גרוט מעניק לו ציור של השומרים שהוא צייר.
רוקט כמעט נשאב מהספינה לפני שגרוט מציל אותו.
בשנת 2018, רוקט והשומרים מגיבים לקריאת מצוקה ובסופו של דבר מצילים את תור שצף בחלל בהריסות של הסטייטסמן.
בדרך לשם, רוקט נותן לתור תחליף לעין שאיבד.
הם מוצאים את נידאווליר ופוגשים את מלך הגמדים איטרי.
הארבעה עובדים יחד על מנת ליצור את סטורמברייקר, גרזן רב עוצמה שמעניק לתור שליטה על הביפרוסט.
תור מעביר את עצמו, רוקט וגרוט דרך הביפרוסט לואקאנדה בכדור הארץ כדי לעזור לנוקמים ולצבא וואקנדה בקרב נגד הפולשים.
במהלך הקרב, רוקט שואל את באקי בארנס כמה הוא מעוניין לקבל בעבור זרועו, ואומר לעצמו שישיג את הזרוע הזו.
מאוחר יותר, רוקט צופה בחוסר אונים בגרוט אומר בקול חלש "אני גרוט" בפעם האחרונה כשהוא נעלם בהתפוררות.
הבמאי ג'יימס גאן חשף שמשמעותו של "אני גרוט" האחרון הוא "...אבא?" כשגרוט הביט אל רוקט לעזרה.
רוקט, יחד עם סטיב רוג'רס, נטשה רומנוף, ברוס באנר, ג'יימס רודס מגיעים למפקדת הנוקמים.
זמן קצר לאחר מכן, קרול דנברס פוגשת אותם.
שלושה שבועות מאוחר יותר, הם צופים בדנברס מחזירה את הבנאטאר, שעל סיפונה טוני סטארק ונביולה, ורוקט מבין שהוא ונביולה הם השומרים היחידים שנותרו.
לאחר מכן רוקט, תור, רוג'רס, רומנוף, רודס, באנר, דנברס ונביולה יוצאים לטיטאן II על מנת להתעמת עם תאנוס.
עם זאת, רוקט מגלה שהכפפה ריקה, ותאנוס מגלה שהוא השמיד את האבנים, מה שגורם לתור להרוג אותו בפתאומיות.
לאחר שלא נותר מה לעשות, הם חוזרים לכדור הארץ.
נביולה ורוקט, עכשיו חברי צוות בנוקמים, עובדים על משימות בחלל, תחת הנהגתם של רוג'רס ורומנוף.
בשנת 2023, רוקט ונביולה שבים למפקדת הנוקמים לאחר שהתגלתה אפשרות למסע בזמן דרך מימד הקוונטים כדי לבטל את ההתפוררות.
רוקט מלווה את באנר לאסגארד החדשה, נורווגיה, כדי לשכנע את תור המדוכא לחזור לעזור במאמץ, והם פוגשים את ולקיריה, קורג ומייק.
רוקט, באנר ותור חוזרים למפקדה ורוקט עוזר לסטארק לבנות מנהרה קוונטית בהאנגר של המפקדה.
לאחר מכן, כשהם מוכנים לצאת, הוא מעניק את החללית שלו לקלינט ברטון.
רוקט ותור נוסעים בזמן דרך מימד הקוונטים לשנת 2013 חלופית, והולכים לאסגארד כדי להשיג את אבן המציאות, בתקופה שנספגה בג'יין פוסטר.
הם משיגים את האבן וחוזרים למפקדה בציר הזמן הראשי, אבל לאחר שבאנר משתמש בכפפת האינסוף החדשה כדי לבטל את ההתפוררות, תאנוס החלופי תוקף, ולוכד את רוקט, רודס ובאנר מתחת למפקדה ההרוסה.
סקוט לאנג, בצורתו הענקית, מציל אותם, ורוקט מצטרף לקרב נגד צבאו החלופי של תאנוס, שם הוא מתאחד עם גרוט.
שבוע לאחר מכן, רוקט ושומרי הגלקסיה המאוחדים משתתפים בהלוויה של סטארק.
הם אוספים את תור מאסגארד החדשה, וחוזרים לחלל.
התאחדות השומרים ועימות עם עברו
רוקט והשומרים בונים את ראשומקום מחדש לאחר ההתקפה שהמקום עבר.
מאוחר יותר, רוקט משתתף בחגיגות חג המולד שמנטיס ארגנה עבור קוויל, ומקבל מנביולה במתנה את הזרוע של בארנס.
בשנת 2026, לאחר שהשומרים סיימו לבנות מחדש את ראשומקום, הם מותקפים על ידי אדם וורלוק.
במהלך הקרב, רוקט נפצע באורח אנוש, והשומרים לא מסוגלים לטפל בפצעיו בגלל מתג הרג המותקן בו.
הצוות מחליט לנסוע למטה של חברת אורגוקורפ, בתקווה למצוא קוד ביטול למתג.
בינתיים, היוצר של רוקט, הוד התפתחותו, נהיה אובססיבי לגבי השבת נושא המחקר שלו.
במקביל, איישה מבקשת לנקום בשומרים על הגניבה הקודמת של רכושה בידי רוקט.
בעזרת הבוזזים וגאמורה, השומרים חודרים לאורגוספ ומשיגים את הקובץ של רוקט.
עם זאת, הם מותקפים על ידי שומרי האורגוספרה, ונמלטים בקושי.
הצוות מגיע לדמוי ארץ ומתפצל, כשקוויל, נביולה וגרוט באים לספינה של הוד התפתחותו בחיפוש אחרי מדען בשם ת'יל, במחשבה שיש לו מידע שיכול להציל את רוקט.
דראקס, מנטיס וגאמורה נשארים בתחילה על הכוכב עם רוקט, אבל דראקס ומנטיס עוזבים מאוחר יותר, ווורלוק מגיע בחיפוש אחר רוקט, ונלחם בגאמורה, שמצליחה להימלט עם רוקט בספינתם של השומרים.
רוקט גוסס וחווה חוויית סף מוות, בה הוא פוגש את חבריו, ליילה, טיפס ופלור, שאומרים לו שזמנו עדיין לא הגיע, לפני שקוויל מצליח להפעיל את קוד הביטול ולהחיות אותו.
במהלך הקרב שמתחולל על ספינתו של הוד התפתחותו, רוקט מגלה שֶׁגֶר של גורי דביבונים וחיות אחרות, אך מותקף על ידי הוד התפתחותו, בזמן שניסה לשחרר אותם.
בזמן שרוקט נלחם בהוד התפתחותו, הוא מכריז ששמו האמיתי הוא רוקט ראקון (דביבון בעברית) לפני שהשומרים נחלצים לעזרתו.
השומרים, שנודע להם על היחס הסדיסטי של ההוד התפתחותו לרוקט ולחבריו, מביסים בזעמם את הנבל בהתקפה משולבת עד שהוא נותר חסר אונים, כשההרס הקודם שרוקט גרם לו חשוף.
רוקט, מסופק מהתבוסה וההשפלה של הוד התפתחותו, מסרב להרוג אותו.
רוקט והשומרים מחלצים את החיות הכלואות מהספינה ההרוסה.
השומרים מביאים איתם גם את הוד התפתחותו על מנת שייכלא בראשומקום.
השומרים, בצורתם הנוכחית, מחליטים להתפרק עם החזרה לראשומקום, כשקוויל מעניק לרוקט את תואר הקפטן לפני שהוא עוזב לכדור הארץ.
מאוחר יותר, רוקט מוביל מערך חדש של השומרים, המורכב ממנו, גרוט, קוסמו, קראגלין, וורלוק ופילא-וול.
בשנת 2011 חלופית, רוקט השתתף במסיבה הבין-גלקטית של תור בלאס וגאס.
אני חושב שהם שופצו לאחרונה בצורה מהנה מהספר [קומיקס]." לאורך תהליך הכתיבה, היה ויכוח האם לכלול את רוקט כחבר בשומרים או אפילו להציג אותו בסרט, בגלל החשש שהוא עלול להיראות "קריקטורי מדי".
לכן, הדמות לא נכללה בטיוטות הראשונות של הסרט.
אבל הדמות הוכנסה לסרט בשל התעקשותם של ניקול פרלמן ושל קווין פייגי.
פייגי הודיע שהסרט נמצא בפיתוח פעיל בקומיק-קון הבינלאומי בשנת 2012 במהלך הפאנל של אולפני מארוול, עם תאריך יציאה מתוכנן של 1 באוגוסט 2014. הוא אמר שהצוות של הסרט יורכב מהדמויות סטאר לורד, דראקס המשמיד, גאמורה, גרוט ורוקט.
בראדלי קופר דיבב את רוקט, ושון גאן גילם את הדמות בלכידת תנועה.
גאן עבד עם דביבונים כדי לקבל את התחושה הנכונה של הדמות, וכדי לוודא שזו "לא דמות מצוירת", ואמר, "זה לא באגס באני באמצע הנוקמים, זו חיה אמיתית, קטנה, מעוותת משהו שנמצאת לבדה.
אין עוד מישהו ביקום שדומה לרוקט, הוא נוצר על ידי החבר'ה האלה להיות מכונת לחימה מרושעת".
גאן גם ביסס את הדמות על עצמו.
כשתיאר את רוקט ביחס לשאר השומרים, אמר קופר, "אני חושב שרוקט הוא דינמי.
הוא כמו ג'ו פשי בחבר'ה הטובים".
ג'יימס גאן אמר שהשתמשו רבות בעבודת הגוף והפנים של שון גאן עבור הדמות.
בנוסף לדיבוב של בראדלי קופר ולתנועותיו של שון גאן, הופעתו של רוקט התבססה על דביבון אמיתי בשם אוראו.
ג'יימס גאן אמר על התהליך, "היינו זקוקים לדביבון כדי ללמוד איך הוא נראה ואיך הוא מתנהג, כך שהדביבון שלנו על המסך, שנוצר באמצעות CGI, יהיה מציאותי.
רוקט שלנו מבוסס על שילוב של המדבב שלנו, בראדלי קופר, השחקן שלנו על הסט, אחי שון גאן, התנועות, ההתנהגות והמראה של אוראו [הדביבון] והאנימציה שלי".
ב"שומרי הגלקסיה: חלק 2", שון גאן גילם את הדמות במהלך הצילומים על הסט, עם ההופעה של קופר כבסיס לאנימציה.
פייגי הצהיר כי מערכת היחסים בין רוקט וגרוט השתנתה, ואמר, "גרוט היה המגן של רוקט בסרט הראשון, [ועכשיו] רוקט הוא המגן של גרוט".
גאן אמר ש"שומרי הגלקסיה: חלק 3" מספר את סיפורו של רוקט, כולל הרקע שלו ו"לאן הוא הולך".
הסרט משלים את התהליך שרוקט עובר שהתחיל בשומרי הגלקסיה, והמשיך במלחמת האינסוף וסוף המשחק.
שון גאן סיפק שוב לכידת תנועה לדמות בסט, וגם דיבב את רוקט הצעיר.
שנהסרטפרסקטגוריהתוצאההערות שוליים2015שומרי הגלקסיהפרסי הסרטים והטלוויזיה של MTVהצמד הטוב ביותר (עם וין דיזל)2017שומרי הגלקסיה: חלק 2קהילת מבקרי הסרטים של וושינגטון די.
רוקט לאב - מתחם שיגורים 1 - אתר שיגורים לחלל שמשמש את חברת רוקט לאב לשיגור לוויינים באמצעות משגר הלוויינים שהיא פיתחה.
הבסיס ממוקם בחלק המזרחי של האי הצפוני של ניו זילנד.
השיגור הראשון בוצע בשנת 2017 וזה היה השיגור הפרטי הראשון המוצלח שבוצע מנמל חלל פרטי.
המתחם נמצא בחצי האי כ-50 ק"מ מהיישוב הקרוב.
תחילה היה תוכנן להקים אתר שיגורים באזור האי הדרומי אך החברה לא הצליחה לקבל כל האישורים במועד שתוכנן ולכן בנובמבר 2015 הוכרז על שינוי מיקום.
עבודות באתר החלו בדצמבר 2015 ובספטמבר 2016 הוכרז על פתיחת האתר.
באתר נבנה כן שיגור, מרכז בקרה, מבנה לאחסון משגר ומכל דלק.
השיגור הראשון בוצע ב-25 במאי 2017. השיגור עבר ללא בעיות, אך המשגר לא הצליח להגיע למסלול המתוכנן.
בשיגור שבוצע ב-21 בינואר 2018 לוויינים ששוגרו הגיעו למסלול המתוכנן.
LC-1A – נבנה בשלב ראשון של הפרויקט ומותאם לשיגורי משגר אלקטרון בעל יכולת להגיע למסלול מסונכרן-שמש עם עד 150 ק"ג של מטען.
נכון לסוף 2023 בוצעו 26 שיגורים.
LC-1B – עבודות הקמה החלו בשנת 2019 ובשנת 2022 בוצע שיגור ראשון.
כן שיגור מותאם לשיגורי משגר אלקטרון.
נכון לסוף 2023 בוצעו 12 שיגורים.
רוקוורסט (בהולנדית: Rookworst; כלומר נקניק מעושן או בשם אחר Gelderse rookworst) הוא סוג של נקניק הולנדי שבה בשר טחון, מעורבב עם תבלינים ומלח וממולא לתוך מעטפת.
כבעל צורה של פריזר, הוא נפוץ בהולנד ומיוצא גם לבריטניה.
באופן מסורתי, רוקוורסט עשוי מבשר חזיר, ממולא במעי חזירון ומעושן על שבבי עץ אלון ובוק.
הרוקוורסט המסורתי הזה נמכר בדרך כלל באטליז.
ההנחה היא שרוקוורסט ממחוז חלדרלנד (Gelderland) החל להכות גלים בהולנד במאה השמונה עשרה.
ספר הבישול De Volmaakte Gelderse Keuken-Meid (1756) נותן הוראות מפורטות כיצד להשתמש בעץ אלון או בוק לעישון נקניק בארובה או בחדר העישון.
חלדרלנד, המחוז היחיד שהיה לו גישה מספקת לעץ כזה, התפרסם בעיקר בזכות הנקניק המעושן הזה שלו.
בסביבות שנת 1900, כמעט כל חקלאי עישן את תוצרת השחיטה שלו בארובה.
בעבר היו במחוז חוות חזירים רבות.
במקור, רווקוורסט יוצר בנובמבר, כי זה היה חודש השחיטה.
ובמקרה, נובמבר היה גם חודש הקציר של כרוב העלים, הקייל.
לכן, רוקוורסט נאכל לעיתים קרובות יחד עם קייל.
והמנה הזו נשארה פופולרית מאוד עד היום, מכיוון שהיא מרכיב מסורתי בסטמפוט.
הנקניק נאכל בימינו גם כחטיף עם חרדל.
מדי שנה, נבחר הנקניק מסוג זה כטוב ביותר בהולנד במהלך תחרות שנערכת בעיר ארנהם שבחלדרלנד.
רוב הרוקוורסט הנמכרים בסופרמרקטים (וברשת Hema), הם מיוצרים כיום בהמוניהם במפעלים ואינם מעושנים, אך מוסיפים להם עשן ארומטי כדי ליצור את הטעם האופייני.
גלוקונו דלתא-לקטון מתווסף להורדת ה-PH ולהארכת לחיי המדף, והמעי מוחלף בקולגן פרים.
חברת Unox (מותג של יוניליוור) היא יצרנית גדולה של רוקוורסט.
בשנים האחרונות, גם רוקוורסט על בסיס בשר בקר ועוף זמינים ברוב הסופרמרקטים ההולנדיים.
ישנם שני סוגים של רוקוורסט:
הצורה הנפוצה ביותר של רוקוורסט היא נקניק מבושל, הנמכר באריזת ואקום.
מכיוון שהנקניק הזה יוצא מהמפעל כבר מבושל, הוא יציב על מדף למשך שבועות, ורק צריך לחמם מחדש.
רוקוורסט גולמי - הידוע גם בשם crafted, מ"הסוג הישן" או של קצבים - מכיל בשר נא, ויש להכין אותו כראוי.
לעיתים קרובות סוג זה של רוקוורסט עדיין משתמש במעי טבעי עבור המעטפת במקום בקולגן בקר.
מכיוון שהבשר נא, יש לבשל היטב סוג זה לפני שניתן לאכול אותו בבטחה.
שיטה נפוצה היא לבעבע אותו במים.
מתכון מתוך ספר בישול הולנדי משנת 1940 נותן את הפרופורציות של בשר טחון כמו: 4 חלקים של חזיר ל-3 חלקים של עגל ו-3 חלקים של בייקון.
התערובת מומלחת ומוסיפים מלח, סוכר ואגוז מוסקט לפני שהבשר נדחף לתוך מעי חזיר.
הנקניק מיובש באוויר ב-12 עד 15 מעלות צלזיוס ולאחר מכן מעושן ב-18 עד 20 מעלות צלזיוס.
מדי שנה - במיוחד בחורף ובסביבותיו - אוכלים ההולנדים כ-50 עד 60 מיליון נקניקיות מעושנות כאלה.
ב-Hema נמכרים עד 10 מיליון בשנה.
רוקו רייץ הוא כדורגלן גרמני המשחק בעמדת הקשר בקבוצת בורוסיה מנשנגלדבך מהבונדסליגה.
רייץ גדל במחלקת הנוער של בורוסיה מנשנגלדבך.
ב-24 באוקטובר 2020 ערך את הופעת הבכורה שלו בקבוצה הבוגרת של המועדון, בניצחון 2–3 על מיינץ 05 במסגרת המחזור החמישי בבונדסליגה לעונת 2023/2024.
ב-3 באוגוסט 2021 הושאל רייץ לסנט טרוידן מליגת העל הבלגית למשך עונת .
ב-17 בינואר 2023 הושאל פעם נוספת לסנט טרוידן, עד לתום עונת .
הוא ערך 35 הופעות ליגה במהלך שתי תקופות ההשאלה, בהן הבקיע שלושה שערים.
עם חזרתו לבורוסיה מנשנגלדבך הפך רייץ לשחקן הרכב קבוע.
ב-10 בנובמבר 2023 הבקיע את שער הבכורה שלו במועדון, בניצחון 0–4 על וולפסבורג במסגרת המחזור ה-11 בליגה לעונת 2023/2024.
רייץ התאמן עם נבחרת גרמניה בחודש מאי 2024, לפני טורניר יורו 2024.
רוקי הוא זיכיון של סדרת סרטי קולנוע הכוללת שישה סרטים מסוגת דרמת ספורט ומגוללת את סיפורו של המתאגרף רוקי בלבואה.
הסרטים נכתבו על ידי סילבסטר סטאלון שמהווה גם את השחקן הראשי בסדרת הסרטים.
תפקיד זה תרם רבות להזנקת קריירת המשחק שלו.
הזיכיון הוליד גם סדרת סרטי ספין אוף הנושאים את השם "קריד".
סילבסטר סטאלון כתב את תסריט הסרט הראשון אחרי שצפה בקרב אגרוף על תואר האליפות שהתקיים ב-1975 בין מוחמד עלי וצ'אק וופנר, כאשר בקרב זה, בניגוד לציפיות, צ'אק וופנר הצליח לשרוד 15 סיבובים נגד עלי.
בינואר 1977, במהלך ראיון טלוויזיוני לתאגיד השידור BBC על יצירת הסרט הראשון, סטאלון סיפר כי כתב את התסריט תוך כשלושה וחצי ימים, בזמן שהתמודד עם קושי כלכלי.
עבור התסריט הוצע לו תשלום של כ-265,000 דולר, ובתנאי ששחקן אחר ומוכר ילוהק לתפקיד הראשי במקומו.
סטאלון סירב להצעה ושכרו הישיר עבור השתתפותו בסרט היה לפי תעריף שכר המינימום שנקבע על ידי גילדת שחקני המסך באותה העת, כ-620 דולר בשבוע.
בשנת 2016 יצא הסרט:"רוקי: הסיפור האמיתי", בשיתוף לייב שרייבר ששיחק את תפקיד צ'אק וופנר, המתאגרף.
בסרט זה נפרשת ההיסטוריה של רוקי, וההשראה לדמותו.
בשנת 2021 הכריז סילבסטר סטאלון כי ב-11 בנובמבר של אותה שנה יצא הסרט "רוקי 4" מחדש, אשר יהיה ארוך מהסרט המקורי ב40 דקות (כלומר, אורכו של הסרט המחודש יהיה 127 דקות), בגרסה זו הוכנסו סצנות שירדו בעריכה בשנת 1985. הסרט זכה לשם שונה, "רוקי 4: רוקי נגד דראגו".
במהלך עריכת הסרט סטאלון הוסיף והשמיט סצנות, ואף ערך טריילר חדש.
הסרט החדש יצא לאקרנים בארצות הברית במועד עליו התחייב סטאלון (11 בנובמבר 2021) ובינואר 2022 הסרט ירד מהאקרנים (לאחר כשלושה חודשים).
תקציר עלילת סדרת סרטי רוקי
הסרט מגולל את סיפורו של רוקי בלבואה (סילבסטר סטאלון), אמריקאי ממוצא איטלקי שמתגורר בפילדלפיה.
הוא גדל ברחובות כאדם חסר עתיד, משמש כגובה חובות, ומתאגרף כתחביב תחת הכינוי סוס ההרבעה האיטלקי ("Italian Stallion").
רוקי, אשר חולם להיות מתאגרף מקצועי ביום מן הימים, מקבל הזדמנות מקרית להילחם מול אלוף העולם במשקל כבד, אפולו קריד (קארל ות'רס) על התואר.
בו בזמן הוא מתאהב בבחורה שעובדת בחנות החיות המקומית, אדריאן, ומחזר אחריה במרץ.
בלבואה מתכונן אל הקרב מול אפולו כאל קרב חייו, בעוד שקריד מתייחס לקרב כאל בדיחה.
מטרתו של בלבואה היא אפילו לא לנצח, אלא רק להישאר עומד במשך 15 סיבובים - דבר שאף מתאגרף אחר לא הצליח לעשות כנגד קריד בעבר.
בסיבוב הראשון קריד לא מתאמץ, עד שבלבואה כמעט וגורם לו לנוקאאוט.
מאותו רגע קריד מתחיל לתת את כל כולו.
קריד מוביל בנקודה על בלבואה ומנצח בקרב, אך האחרון מצליח להישאר עומד במשך 15 סיבובים והקרב נגמר בהכרעת שופטים על פי ניקוד לפי חוקי האגרוף (הכרעה מפוצלת).
הסרט נגמר בהכרזה על קריד כמנצח.
על אף ההפסד, הקרב פתח את הדרך לרוקי, שלפני כן היה אלמוני לחלוטין.
הסרט זכה בשלושה פרסי אוסקר, בקטגוריות: הסרט הטוב ביותר, הבמאי הטוב ביותר והעריכה הטובה ביותר.
סטאלון עצמו זכה במועמדויות כשחקן ראשי וכתסריטאי.
הסרט ממשיך באותה נקודה שבה הפסיק הסרט הראשון (מוטיב שחוזר על עצמו לאורך כל סרטי הסדרה, למעט בסרט האחרון שמתחיל כ-20 שנה אחרי הקודם) - סיום הקרב בין רוקי לאפולו.
השניים נלקחים לאותו בית חולים, ואפולו מתעצבן על רוקי שכיוון לריאות שלו בכוונה, והוא דורש קרב חוזר.
רוקי מציע נישואין לאדריאן, היא מסכימה והם מתחתנים.
במקביל, הוא מקבל הצעות רבות לעבודה בפרסום, אך לא מצליח בהן, ומבזבז את כספו ללא היכר.
על סף ייאוש, הוא מתחיל לעבוד במפעל הבשר שבו עובד גיסו פולי (אחיה של אדריאן), אך בהמשך מפוטר משם בגלל קיצוצים.
אדריאן (טליה שייר) נכנסת להריון, ובמקביל רוקי מקבל הזמנה לקרב חוזר נגד אפולו קריד.
רוקי לא חד כמו בסרט הקודם ואפילו מאמנו מיקי (ברג'ס מרדית') לא מצליח להכניס אותו לכושר מנטלי.
סיבוכים בהריונה של אדריאן מקשים עליו עוד יותר והוא מפסיק את אימוניו.
אדריאן בסופו של דבר יולדת אך נכנסת לתרדמת, ורוקי לא מסכים לראות את בנו עד שאדריאן מתעוררת, כדי לראות אותו ביחד איתה.
אחרי חודש מאז הולדת בנו רוברט, אדריאן חוזרת להכרה ורוקי זוכה לראות בפעם הראשונה את בנו.
הוא מתייעץ עם אדריאן לגבי הקרב מול אפולו, ואז היא אומרת לו את המשפט המפורסם: "אני רוצה ממך רק דבר אחד - תנצח".
מנקודה זו בסרט, רוקי מתחיל את אימוניו ברצינות, אך עדיין מושפע מהולדת בנו ומבקשתה של אדריאן.
הקרב החוזר פחות צמוד, וקריד מוביל בפער גדול.
בסיבוב ה-15 אפולו מוביל, ושניהם על סף תשישות מכים זה את זה עד שרוקי מכה בו בחוזקה ושניהם נופלים.
בסוף ספירת השופט רוקי מצליח לאזור כוחות ולקום בעוד אפולו נכשל בכך, מה שהופך אותו למנצח בקרב מנוקאאוט, ולאלוף העולם החדש באגרוף במשקל כבד.
בסיום הוא צועק בשידור חי "אדריאן, עשיתי את זה!"
הסרט נפתח בהצגת הפרסום והתהילה שלהם זוכה רוקי, לאחר שהפך לאלוף העולם.
הוא מצליח להגן על התואר שלו כנגד מתאגרפים רבים, מה שגורם לעלייה בפופולריות וההערצה אליו.
רוקי אף נרשם לקרב צדקה לא שגרתי נגד המתאבק "טנדרליפס" (האלק הוגאן).
לאחר הקרב מגיח מתאגרף אנונימי בשם קלאבר לאנג (מיסטר טי), שמשמיץ את רוקי בתקשורת ומשכנע אותו להיאבק בו.
הפעם רוקי מבצע את הטעות של קריד דאז, ולא לוקח את לאנג ברצינות.
הוא לא מתכונן כראוי, מזלזל בקרב, ובסופו של דבר מפסיד לו את התואר.
כעבור זמן קצר מאמנו הזקן והאהוב של רוקי - מיקי - נפטר, מה שגורם לרוקי לשקוע בדיכאון עמוק אף יותר.
לאחר ההלוויה של מיקי, רוקי כועס והולך למכון כושר שבו מיקי אימן אותו, שם הוא פוגש באפולו קריד שאומר לו שהוא רוצה לאמן אותו, אך מציב תנאי: לאחר שהוא יאמן אותו, הוא רוצה דבר מה ממנו, שאותו הוא לא מגלה.
אפולו עוזר לרוקי למצוא את התאווה לניצחון, ובסופו של דבר מצליח להכניס את רוקי לכושר.
הוא עוזר לרוקי לפתוח באימון ראוי, ובקרב הבא שלו מול לאנג, רוקי מנצח ומחזיר לעצמו את התואר.
בסופו של הסרט אפולו אומר לו שהגיע הזמן שהוא יחזיר לו את הטובה, והטובה היא קרב חוזר ביניהם במכון הכושר, רק שניהם, ללא התקשורת.
שיר הנושא של הסרט, Eye of the Tiger, הפך ללהיט והיה מועמד לפרס אוסקר לשיר המקורי הטוב ביותר.
איוון דראגו (דולף לונדגרן), מתאגרף סובייטי בעל נתונים פיזיים מדהימים, מגיע לאמריקה ובטוח שהוא יכול לנצח כל מתאגרף אמריקאי.
אפולו קריד, שמחפש קאמבק באותו זמן, נענה לאתגר.
הוא מגיע לקרב כשהוא בטוח בניצחונו ועושה בתחילתו הצגה אחת גדולה.
קריד שורד שני סיבובים בלבד ובמהלך הסיבוב השני סופג מהלומות קשות מדראגו, שהביאו למותו בזירה.
רוקי, מזועזע מהמוות של חברו ואכול אשמה על כך שלא עצר את הקרב בעקבות בקשתו של מאמנו הקודם של קריד עוד במהלכו, קורא תיגר על דראגו.
מכיוון שאיגוד האגרוף העולמי אינו מאשר את הקרב, זהו אינו קרב על התואר.
רוקי מגיע לברית המועצות ופותח באימון הקשה ביותר שהוא עבר אי פעם.
הסרט מלא ניגודים - הוא מהווה למעשה קרב בין ארצות הברית לבין ברית המועצות, בזמן המלחמה הקרה.
רוקי מתאמן באמצעים פרימיטיביים למדי, בעוד שדראגו משתמש במכשור המתקדם ביותר ובמעבדות החדישות ביותר, ואף נוטל סטרואידים (על אף שאשתו ומאמניו טענו בתקשורת שלא).
רוקי נמצא כמעט לבדו, בעוד שבדראגו תומכת מדינה שלמה.
לבסוף, רוקי נכנס לכושר הטוב ביותר שבו היה אי פעם.
במהלך הקרב דראגו והקהל הרוסי משנים את נקודת מבטם כלפי רוקי.
בחלק השני של הקרב דראגו מתוסכל מכך שרוקי עדיין לא נכנע, למרות המהלומות הקשות שחטף במהלך רוב הקרב.
בעוד שהקהל הרוסי מרגיש סימפתיה כלפי רוקי, ומתחיל לעודד אותו, דראגו מתחיל להבין שייתכן כי הוא יכול להפסיד.
לראשונה גם דראגו מציג את דעתו האישית, כשהוא צועק לראש הפמליה הרוסית, שלא כל כך מרוצה מהקרב ומיכולתו של דראגו, שהוא נלחם רק למען עצמו.
לבסוף רוקי גובר על דראגו, וזוכה לתשואות ארוכות מהקהל המקומי, שבתחילת הקרב נראה מאוד עוין.
על סרט זה אמר רוקי: "בזירה, המנצח זה לא מי שמחטיף יותר, אלא האחרון שנשאר על הרגליים בסוף הקרב".
רואה החשבון של רוקי מאבד את כל כספו, ורוקי נותר חסר פרוטה.
בנוסף, הוא מגלה שבעקבות קריירת האגרוף שלו, גולגולתו ספגה נזק קשה בלתי הפיך, וקרב נוסף עלול לפגוע בו לצמיתות.
הוא חוזר לגור בשכונה בה גדל, יחד עם אשתו אדריאן, בנו רוברט וגיסו פולי.
בנו אינו רגיל לחיות בשכונת מצוקה ואף נרדף על ידי שני ילדים.
רוקי מתחיל לאמן מתאגרף צעיר ומבטיח בשם טומי גאן, ובמקביל בנו מתחיל לקנא ביחסו של רוקי אל גאן.
גאן בוגד באמונו של רוקי, מחליף מאמן ומנצח בקרב האליפות נגד המתאגרף יוניון קיין.
רוקי מבין את הטעות שעשה ומתחיל להתקרב אל בנו.
מאמנו החדש של גאן דוחף אותו לנסות לשכנע את רוקי להסכים לקרב רשמי על תואר האליפות ובסוף הסרט רוקי נאלץ להיאבק בקרב רחוב נגד גאן, ומנצח.
בסצנה האחרונה לסרט רואים את רוקי ובנו עולים על המדרגות שרוקי עלה בהם בסרט הראשון, והם מסתובבים מול פסלו של רוקי.
בסרט הופיע סייג' סטאלון, בנו הבכור (המנוח) של סילבסטר סטאלון, בתור בנם של רוקי ואדריאן.
הסרט לא אהוב במיוחד על חובבי הסדרה ונחשב לסרט המאכזב ביותר בה.
בטקס ה-11 של פרס פטל הזהב, שמוענק עבור ביצועים גרועים בתעשיית הקולנוע, הסרט היה מועמד בשבע קטגוריות: הסרט הגרוע ביותר, השחקן הגרוע ביותר, השחקנית הגרועה ביותר, שחקן המשנה הגרוע ביותר, הבמאי הגרוע ביותר, התסריט הגרוע ביותר והשיר המקורי הגרוע ביותר.
הסרט השישי והאחרון בסדרה יצא 16 שנים לאחר הסרט הקודם לו, ו-30 שנה בדיוק לאחר הסרט הראשון.
הוא עוסק בשאלה מי הוא המתאגרף הגדול ביותר בכל הזמנים, שהתעוררה במסגרת תוכנית המציגה סימולציות של קרבות בין מתאגרפים מתקופות שונות.
הסרט מראה בתחילתו את השינויים שעברו מאז תקופתו של רוקי כמתאגרף, ובעיקר בספורט האגרוף, שאיבד מקסמו ומשמש בעיקר לראווה.
רוקי עצמו פרש מזמן מהאגרוף, ופתח מסעדה בדרום העיר בשם "אדריאן" - על שם רעייתו המנוחה שנפטרה מאז הסרט הקודם.
אלוף העולם הנוכחי, מייסון דיקסון (הצעיר מרוקי בשנים רבות) אינו אהוד, ומזמין את רוקי לקרב שיקבע אחת ולתמיד מי הוא המתאגרף הגדול ביותר בכל הזמנים.
רוקי, שמתמודד עם אבלו הגדול על מותה של רעייתו אדריאן ועם יחסיו הבלתי יציבים עם בנו רוברט (שלא אוהב את החיים בצל אביו המפורסם) נענה לאתגר, ופותח באימונים מפרכים שמהווים לו קושי גדול יותר מאשר בעבר, עקב גילו המתקדם.
בקרב כנגד דיקסון רוקי מצליח להחזיק מעמד עד לסופו של הקרב ואף להפיל את דיקסון על הרצפה במהלכו, דבר שמעולם לא קרה לו בעבר.
בסופו של הקרב דיקסון מנצח על פי החלטת השופטים.
זהות המנצח לא זוכה לחשיבות אצל הקהל, שמריע לרוקי ושמח על ההזדמנות לצפות שוב במתאגרף האגדי בפעולה.
הסרט הצליח יותר מקודמו בסדרה "רוקי 5", ונחשב כממשיכו של הסרט הראשון, כאשר גם כאן מתמודד רוקי כנגד כל הסיכויים.
תקציר עלילת סדרת סרטי קריד
חברת מטרו גולדווין מאייר הפיקה ספין אוף לסרטי רוקי בשם קריד.
בסרט זה רוקי אינו מתאגרף אלא משמש כמאמן וכמנטור עבור מתאגרף שחור ואלמוני שהוא בנו מחוץ לנישואין של אפולו קריד.
את בנו של קריד משחק מייקל בי.
ג'ורדן וסילבסטר סטלון משחק את רוקי בלבואה, החולה בסרטן וסובל מבעיות בריאות, הוא מנסה להחדיר בו את האמונה והמוטיבציה שהוא יכול להיות מתאגרף בזכות עצמו ולשאת בגאווה את שמו של אביו.
במאי הסרט הוא ראיין קוגלר.
הסרט יצא לאקרנים בארצות הברית ב-25 בנובמבר 2015.
סילבסטר סטאלון זכה בפרס גלובוס הזהב לשחקן המשנה הטוב ביותר על תפקידו בסרט והיה מועמד לפרס האוסקר באותה קטגוריה.
בסרט ההמשך לקריד, אדוניס קריד נלחם בוויקטור דראגו, בנו של איוון דראגו, מהסרט רוקי 4.
ב-2019 הוכרז סרט המשך לקריד 2. סילבסטר סטאלון הכריז שלא יופיע בסרט, ולכן זה צפוי להיות הסרט הראשון בסדרת רוקי בלבואה ללא סטאלון.
ג'ורדן שמגלם את אדוניס קריד יביים את הסרט, וזה יהיה סרט הבכורה שלו בתור במאי.
הסרט יצא לאקרנים ב-3 במרץ 2023.
דמות סרטים רוקי (1976) רוקי 2 (1979) רוקי 3 (1982) רוקי 4 (1985) רוקי 5 (1990) רוקי בלבואה (2006) קריד (2015) קריד 2 (2018)רוקי בלבואה סילבסטר סטאלוןפולי פנינוברט יאנגטוני "דיוק" אוורס טוני ברטון טוני ברטוןאדריאן פנינו טליה שייר טליה שייר (קיבלה קרדיט)טליה שייר (תמונה)מיקי גולדמיל ברג'ס מרדית' ברג'ס מרדית'''
|סייג' סטאלון (תמונה)|colspan="1" | מיילו ונטימיליה
| colspan="2" |דולף לונדגרן'' דולף לונדגרןטומי גאן טומי מוריסוןמייסון "הקו" דיקסון אנטוניו טרווראדוניס קריד מייקל בי.
ג'ורדןביאנקה טיילור טסה תומפסוןריקי "היפה" קונלן טוני בלוודני "הפעלולן" ווילר אנדריי ווארדטוני "דוק הקטן" אוורס ווד האריסויקטור דראגו פלוריאן מונטינו
הטבלה מציגה את הדמויות והשחקנים ששיחקו אותם במהלך סדרת הסרטים
כתב נטוי מסמל שהשחקן לא קיבל קרדיט על תפקידו ומופיע רק בפלאשבקים על ידי חומרים מסרטים קודמים
תא בצבע אפור כהה מסמל שהדמות לא השתתפה בסרט
השיר "רוקי 19" שכתב אהוד מנור והלחין וביצע עוזי חיטמן בפסטיבל שירי הילדים (1986), שבשיר עצמו דובר השיר רואה את עצמו כממשיכו של סטלונה ככוכב סרטי רוקי מהסרט השישי (טרם הפקתו של הסרט השישי המקורי "רוקי בלבואה").
מ'ס קרבסרטדמות הקרבגילום הדמותשנת הקרב1"רוקי"אפולו קרידקארל ות'רס19762"רוקי 2"אפולו קרידקארל ות'רס19793רוקי 3"קלאבר לאנגמיסטר טי19824רוקי 4"אייון דראגודולף לונדגרן19855"רוקי 5"טומי גאןטומי מוריסון19906"רוקי בלבואה"מייסון "הקו" דיקסוןאנטוני טרוור2006
רוקי ובולווינקל הוא השם הכולל לשתי סדרות מצוירות אמריקאיות, ששודרו במקור בשנים 1964-1959.
הסדרות, שנוצרו על ידי ג'יי וורד, אלכס אנדרסון וביל סקוט, קרויות על שם הדמויות המככבות בהן, רוקי הסנאי המעופף ובולווינקל המוס.
הן מתאפיינות באיכות אנימציה נמוכה יחסית אך בהומור מתוחכם המופנה גם למבוגרים והמתייחס לענייני דיומא.
הן זכו לפופולריות רבה בארצות הברית, וביטויים שהופיעו בהן לראשונה ממשיכים להשפיע על סדרות מצוירות ועל התרבות הפופולרית בארצות הברית עד היום.
פרקים מ"רוקי ובולווינקל" שודרו בערוץ המזרח התיכון.
כמו כן הוקרן בישראל הסרט הרפתקאות רוקי ובולווינקל (2001) עם השחקנים רוברט דה נירו וג'ייסון אלכסנדר.
סדרת אתחול בשם "הרפתקאות רוקי ובולווינקל", הכוללת עונה אחת ו-26 פרקים, שודרה לראשונה באמזון וידאו החל מ-11 במאי 2018, ובישראל בדיבוב לעברית בערוץ הילדים ב-27 בינואר 2019.
הסדרות עסקו בהרפתקאותיהן של הדמויות רוקי ובולווינקל, שעל פי רוב באו לעימות עם הדמויות הרשעות בוריס ונטשה במסגרת הניסיונות הבלתי-נלאים של האחרונים לפגוע בציבור.
כל פרק היה בן חצי שעה והורכב משני קטעים שבהם הופיע סיפור בהמשכים על עולם זה.
בין קטעים אלה הופיעו גם קטעי תמיכה שונים עם דמויות וסיפורת שלא באו במגע עם עולמם של רוקי ובולווינקל.
סקווארל - סנאי מעופף טוב לב, אידיאליסט וחכם למדי, אם כי נאיבי מעט.
הוא חובש כובע ומשקפי טייסים לצורך תעופה.
בניגוד לסנאים מעופפים בעלי יכולת דאיה, רוקי יכול רק לעוף.
מוס - אייל טיפש אך טוב לב ובר-מזל.
רוקי ובולווינקל גרים יחד בעיירת פרוסטבייט פולס במדינת מינסוטה.
בוריס באדינוב - סוכן חשאי של המדינה הבדיונית פוטסלווניה, ויריבם התמידי של רוקי ובולווינקל.
בוריס הוא מתוחכם אך טיפש.
הוא מפתח שיטות רבות ומגוונות על מנת לישם את מטרותיו.
אך הוא תמיד נופל לאותם למלכודות שטמן.
בוריס נוהג להפגין עליונות כלפי נטשה, ואף נוהג להשתיקה.
נטשה פטאל - שותפתו המושכת של בוריס, המלווה אותו במשימותיו.
כפי ששמה מעיד עליה, היא משתמשת תדיר בכלי הפיתוי בתפקידה כסוכנת חשאית.
למרות שניכר כי נטשה היא נבונה ומוכשרת מבוריס.
מנהיג אל-פחד - הדיקטטור של פוטסלווניה ומפקדם של בוריס ונטשה.
בניגוד לשליחיו הרוסים, מנהיג אל-פחד מדבר במבטא גרמני ומראהו לקוח מקריקטורה אנטי-נאצית.
"רוקי ובולווינקל", ששודר בשיא תקופת המלחמה הקרה, כולל רמזים רבים לברית המועצות ולנושאים הקשורים ליחסים בינה לבין ארצות הברית באותה התקופה.
הדמויות הרעות הראשיות, בוריס באדינוב ונטשה פטאל, הן בעלות שמות רוסיים, והן מדברות במבטא ובסגנון רוסי.
מדינתן, פוטסלווניה, נראית כפארודיה על מדינות ברית ורשה, והדיקטטור הטוטליטרי של מדינה זו מרבה לנסות להשתלט על העולם או לפגוע בארצות הברית, בין השאר בעזרת טכנולוגיות סודיות.
רוֹקישקיס (בליטאית: Rokiškis, ביידיש: ראקישוק) היא עיר במחוז פוניבז' בצפון מזרח ליטא בקרבת הגבול עם לטביה.
אחוזת רוקישקיס מוזכרת לראשונה בשנת 1499 במכתב של אלכסנדר הדוכס הגדול של ליטא.
יורשו זיגיסמונד הראשון הזקן נתן את האחוזה ב-1523 למשפחת נסיכי קרוסינסקי (Krošinskiai) ששלטה באזור כ-200 שנה.
לאחר מכן עברה, בעקבות נישואין, למשפחת הרוזנים טיזנהאוז (Tyzenhauzai).
בתקופתם נבנו רבים ממבני הציבור הקיימים עד היום.
ביניהם כנסיית מַתֵיאוּס (Matthäus) הנחשבת למבנה הנאו-גותי החשוב בליטא, והטירה המשמשת כיום כמוזיאון אזורי.
התפתחותה של רוקישקיס הואצה בשנת 1873 כשמסילת הרכבת הגיעה אליה.
ברוקישקיס התקיימה קהילה יהודית במשך מאות בשנים.
במהלך מלחמת העולם הראשונה רוב יהודי רוקישקיס ברחו מזרחה אל תוך רוסיה.
עם תום המלחמה והקמת ליטא העצמאית הורשו היהודים לחזור.
לפי מפקד אוכלוסין משנת 1923 היוו יהודי העיירה, 2013 במספר, למעלה מ-46 אחוז מן האוכלוסייה.
בשנות ה-20 חלו שינויים בכלכלת ליטא ורוקישקיס שפגעו קשה בקהילה היהודית.
עסקים רבים פשטו את הרגל ורבים מיהודי רוקישקיס היגרו לדרום אפריקה, לארצות הברית וגם לארץ ישראל.
למרות זאת הקהילה המשיכה להתפתח וב-1939 הגיע מספרם ל-3500 (40% מהאוכלוסייה).
הייתה שם קהילה גדולה של חסידי חב"ד, שבראשה עמד הרב בצלאל כץ - סבא רבא של אהרן ברק, וגם תנועה ציונית חזקה שקיימה שני בתי ספר עבריים.
עם פרוץ מלחמת העולם השנייה, על פי הסכם ריבנטרופ מולוטוב נכבשה ליטא על ידי ברית המועצות.
ביוני 1941, נכבשה ליטא על ידי גרמניה הנאצית והחלה השמדת יהודי ליטא.
רוב יהודי רוקישקיס נרצחו בבורות ירי בסמוך לעיר.
דו"ח רשמי של הצבא הגרמני (דו"ח יגר) קבע שבימים 15–16 באוגוסט 1941 נרצחו 3,201 יהודים.
יתר היהודים הועברו לגטו ינישוק ונרצחו שם.
בפרוגרום זה נרצח רב הקהיל היהודית, אברהם מאירוביץ, סבו של נשיא בית המשפט העליון, אהרן ברק.
רוקו פרנסיס מרקג'אנו , שנודע בשם הבמה רוקי מרציאנו (Rocky Marciano), היה מתאגרף אמריקאי.
אלוף העולם באגרוף במשקל כבד משנת 1952 ועד 1956.
מרציאנו צבר לזכותו 43 ניצחונות בנוקאאוט מתוך 49 קרבות (שיעור של 87.8% נוקאאוטים).
הוא פרש מאגרוף במאזן נקי של ניצחונות בלבד, ללא הפסדים וללא תיקו, והיה היחיד שהגיע למספר שיא כזה של ניצחונות ללא הפסדים, עד ל-2015, אז השווה פלויד מייוות'ר את מספר ניצחונותיו אליו.
באוגוסט 2017 שבר מייוותר את השיא כשניצח את קונור מקגרגור ב"קרב המאה".
רוקו פרנסיס מרקג'אנו נולד במסצ'וסטס שבארצות הברית, להורים מהגרים קתולים מאיטליה.
אביו, פיירנו מרקג'אנו, ואימו, פסקואלינה פיצ'יוטו, גידלו אותו בעיר ברוקטון.
לו שלוש אחיות - אליס, קונצ'טה, ואליזבט ושני אחים - לואיס (סוני) ופיטר.
כשהוא היה בן שנה וחצי הוא לקה בדלקת ריאות, שממנה הוא כמעט מת.
בנעוריו הוא שיחק כדורסל, עבד בביתו בהרמת משקולות, כשהשתמש בשק דואר ממולא שהיה תלוי על עץ בחצר האחורית של ביתו כשק אגרוף.
הוא למד בבית ספר התיכון ברוקטון, שם הוא שיחק בנבחרות הפוטבול והכדורסל, אולם הושעה מנבחרת הכדורסל של בית הספר מכיוון שהצטרף לליגת הכנסייה, והפר את חוקי בית הספר האוסרים על שחקנים להצטרף לקבוצות אחרות.
הוא נשר מבית הספר בטרם סיים כיתה י'.
לאחר מכן עבד מרציאנו כסבל במשאיות תובלה שנעו מברוקטון אייס לחברת קול.
הוא גם עבד כחופר שוחות וסנדלר.
מרציאנו התגורר בהנסון שבמסצ'וסטס, הבית בו דר עדיין עומד על תילו ברחוב הראשי.
במרץ 1943, מרציאנו גויס לצבא ארצות הברית, לשירות של שנתיים.
הוא הוצב בוויילס, ושירת במעבורת אספקה בתעלת למאנש שהייתה בדרכה לנורמנדי.
רק לאחר שהמלחמה הסתיימה, במרץ 1946, הוא השתחרר סופית מהצבא בבסיס פורט לואיס שבוושינגטון.
כשמרציאנו חיכה לסיום שירותו הצבאי, הוא ייצג את הצבא וזכה בטורניר אגרוף חובבני של הכוחות המזוינים לשנת 1946. הקריירה החובבנית שלו הופסקה ב-17 במרץ 1947, כשמרציאנו צעד לתוך הזירה כמתחרה מקצועני.
באותו הלילה הוא הביס את לי אפרסון בנוקאאוט לאחר שלושה סיבובים.
אולם, בצעד בלתי שגרתי, שב מרציאנו לזירת החובבנים ונלחם בטורניר האליפות של מזרח ארצות הברית של ה-Golden Gloves במרץ 1948. הוא הפסיד לקולי ואלאס במהלך התחרות.
הוא המשיך להילחם כחובבן במהלך האביב והתחרה במבחנים האולימפיים של ה-(Amateur Athletic Union (AAU בבוסטון גרדן.
שם הוא ניצח בנוקאאוט את ג'ורג' מקגיניס, אולם פצע את ידיו במהלך הקרב ואולץ לעזוב את הטורניר.
הקרב עם מקגיניס היה הקרב האחרון בקריירה שלו כחובבן.
בשנותיו החובבניות, הוא החזיק במאזן זכות של 8 ניצחונות לעומת 4 הפסדים.
אלה היו הפעמים האחרונות שמרציאנו ידע הפסד.
בסוף מרץ 1947 יצא מרציאנו עם מספר חברים ונסע לפאיטוויל שבצפון קרולינה, לפאיטיוויל קאבס, קבוצת אימון של קבוצת הכדורסל השיקגו קאבס.
מרציאנו החזיק מעמד שלושה שבועות לפני שהושלך מהקבוצה.